Robert Wagner

**Robert John Wagner** (født 1930) er en amerikansk skuespiller. Han spilte rollen som mangemillionæren og amatørdetektiven Jonathan Hart, som sammen med sin vakre kone Jennifer Hart (Stefanie Powers) lever det glamorøse liv i serien *[[Par i hjerter]]* (1979&ndash;1984). 

## Tidlige liv
Robert Wagner ble født i Detroit. Familien flyttet til Los Angeles da han var syv år gammel. Han ble tidlig klar over at det var skuespiller han drømte om å bli, og han jobbet iherdig for å oppnå denne drømmen. Målrettet tok han en rekke strøjobber (inkludert en som caddie for skuespiller Clark Gable) i håp om at noen ville se potensialet som lå i han, men det var da han var ute og spiste med sine foreldre på en restaurant i Beverly Hills at en talentspeider oppdaget han.

## Karriere
Robert Wagner hadde sin aller første mindre rolle i filmen *[[The Happy Years]]* (1950). To år senere landet han en rolle som fallskjermjeger i filmen *[[With a Song in My Heart]]* med Susan Hayward, og det var denne rollen som skulle sikre han en kontrakt med 20th Century Fox. Takket være hans gutteaktige sjarm strømmet rolletilbudene på, dog ofte av mindre karakter. Dette til tross, han var fast bestemt på å fortsette, og det var hans gode prestasjoner i filmer som *[[Titanic (1953 film)|Titanic]]* (1953), *[[Prince Valiant]]* (1954), *[[Between Heaven and Hell]]* (1956), *[[All the Fine Young Cannibals]]* (1960) og *[[The War Lover]]* (1962) som til slutt skaffet han et stuerent navn i bransjen. I 1963 medvirket han i *[[Den rosa panteren]]* (1963), som ble en stor kassasuksess. Samme året giftet han seg med Marion Marshall, ei gammel venninne som han innledet et forhold til da han spilte inn filmen *[[Den lengste dagen]]* (1962), og det nygifte ekteparet slo seg ned i Europa. Mangel på filmtilbud og store roller førte til et brudd mellom han og 20th Century Fox. Det skulle gå noen år før han igjen entret det store lerret, denne gangen i filmen *[[Harper]]* (1966) med Paul Newman. Det ble imidlertid et noe kortvarig comeback, og det var på dette tidspunktet at han bestemte seg for å satse på en karriere innen TV. Dette skulle vise seg å være et meget smart karrierevalg. I årene som fulgte, spilte han i serier som *[[It Takes a Thief]]* (1968–1970), *[[The Name of the Game (TV series)|The Name of the Game]]* (1970–1971), *[[Switch]]* (1975–1978) og sist, men ikke minst *[[Par i hjerter]]* (1979–1984). I mellomtiden rakk han å spille inn filmer som *[[The Towering Inferno]]* (1974) og *[[Airport '80: Concorde|Airport '80]]* (1979), som begge ble kommersielle suksesser. Da *[[Par i hjerter]]* tok slutt på midten av 1980-tallet, dabbet også hans TV-karriere ut. Han var kun å se i en håndfull filmer og serier i løpet av de neste 13 årene, til han på slutten av 1990-tallet fikk fornyet tillit som den nå velkjente *Number Two* i filmene om *[[Austin Powers]]* (1997, 1999, 2002). I de siste par årene har han hatt en tilbakevendende rolle som *Teddy* i "Two and a Half Men" (2003). Han spilte far til Anthony Dinozzo i NCIS.

## Personlige liv
Robert Wagner var gift med skuespillerinnen Natalie Wood i perioden 1957 til 1961. Fra 1963 og frem til deres separasjon i 1971 var han gift med Marion Marshall, de ble offisielt skilt i april 1972. Sammen fikk de datteren Katie Wagner. Den 16 juli 1972 giftet han seg på ny med Natalie Wood, hans store kjærlighet. Ekteskapet varte frem til 29. november 1981, da hun så tragisk omkom i en drukningsulykke. Sammen fikk de datteren Courtney Wagner. I 1990 giftet han seg med skuespillerinnen Jill St. John.

## Filmografi (utvalg)
* Adams i *[[The Happy Years]]* (1950) (ukreditert)
* Pvt. Coffman i *[[Okinawa (film)|Okinawa]]* (1951)
* Fallskjermjeger i *[[With a Song in My Heart]]* (1952)
* Willie Little i *[[Stars and Stripes Forever]]* (1952)
* Tony Petrakis i *[[Beneath the 12-Mile Reef]]* (1953)
* Gifford "Giff" Rogers  in *[[Titanic (1953 film)|Titanic]]* (1953)
* Joe Devereaux i *[[Broken Lance]]* (1954)
* Prince Valiant i *[[Prince Valiant]]* (1954)
* Josh Tanner i *[[White Feather]]*  (1955)
* Bud Corliss i *[[A Kiss Before Dying]]*  (1956)
* Sam Gifford i *[[Between Heaven and Hell]]* (1956)
* Christopher Teller i *[[The Mountain]]* (1956)
* Lt. Pell i *[[The Hunters]]* (1958)
* Chad Bixby, basert på Chet Baker i *[[All the Fine Young Cannibals]]* (1960)
* Lt Ed Boland i *[[The War Lover]]* (1962)
* U.S. Army Ranger i *[[Den lengste dagen]]* (1962) 
* George Lytton i *[[Den rosa panteren]]* (1963) and *[[Den rosa panterens forbannelse]]* (1983)
* Allan Taggert i  *[[Harper]]*  (1966)
* Mike Banning i *[[Banning]]* (1967)
* Harry Price i *[[The Biggest Bundle of Them All]]* (1968)
* Luther Erding i *[[Winning]]* (1969) 
* Alexander Mundy i *[[It Takes a Thief]]* (1968–70)
* David Corey i *[[The Name of the Game]]* (1970–1971)
* Dan Bigelow i *[[The Towering Inferno]]* (1974)
* Brick Pollitt i *Laurence Olivier Presents:* *[[Katt på hett blikktak]]* (1976) (med Natalie Wood og Laurence Olivier)
* Pete T. Ryan i *[[Switch]]* (1975–1978)
* Kevin Harrison i *[[Airport '80: Concorde|Airport '80]]* (1979)
* Jonathan Hart i *[[Par i hjerter]]* (1979–1984)
* Mike Chambers i *[[Tyv lurer tyv]]* (1987)
* Bill Krieger i ** (1993)
* Number Two i filmene om *[[Austin Powers]]*  (1997, 1999, 2002)
* Tom Baxter i *[[Wild Things]]* (1998)
* Digicron President i *[[Fatal Error]]* (1999)
* Amos i *[[Man of Faith]]* (2005)
* President James Garfield i *[[Netherbeast Incorporated]]*  (2007)

## Referanser


## Eksterne lenker
* 
*